钦定古今图书集成/明伦汇编/氏族典/第385卷 > 李建成
## 钦定古今图书集成/明伦汇编/氏族典/第385卷 > 李建成

按《唐书隐太子建成传》：“建成，小字毗沙门，资简弛不
治，常检，荒色嗜酒，畋猎无度。唐国建为世子，高祖受
禅，立为皇太子，而秦王数平剧寇，功冠天下，英豪归
之。建成恐与齐王元吉通谋，内结妃御以自固。会突
厥寇边，太子荐元吉北讨，欲因其兵作乱。尉迟敬德
等劝秦王先图之，王乃密奏建成等与后宫乱，帝大”
惊，报曰：“旦日当穷治。”迟明，建成、元吉至临湖殿，觉变，
遽反走，秦王随呼之，元吉引弓欲射，不能彀者三。秦
王射建成，即死，元吉中矢走，敬德追杀之。长子成宗
为太原王，早卒；承道安陆王，承德河东王，承训武安
王，承明汝南王，承义钜鹿王，皆坐诛。太宗立，追封息
王，谥隐，以子福为嗣。